
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6	
					
U   I M E   R E P U B L I K E    H R V A T S K E
R J E Š E N J E
            Trgovački sud u Splitu, po sucu tog suda Velimiru Vukoviću, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom Malonogometni klub "Split", OIB: 90032577511  Split, Osječka 11, dana 06.listopada   2017. godine

r i j e š i o   j e                                               

Obustavlja se  stečajni postupak nad dužnikom Malonogometni klub "Split", OIB: 90032577511, Split, Osječka 11. te se zahtjev predlagatelja FINANCIJSKE AGENCIJE, Regionalni centar Split od 02. studenoga 2015. godine odbacuje.

Obrazloženje :

	Kod ovog suda dana 02. studenoga  2015. godine zaprimljen je prijedlog Financijske agencije, Regionalnog centra Split za pokretanje skraćenog stečajnog postupka nad gore navedenim dužnikom, a sve sukladno odredbama čl.4 44.st.1. Stečajnog zakona (Narodne novine broj 71/15, dalje SZ).

 U podnesenom zahtjevu je navedeno da dužnik na dan 01.rujna 2015. godine, u Očevidniku redoslijeda osnova za plaćanje, ima evidentirane neizvršene osnove za plaćanje u razdoblju od 1199 dana,  u ukupnom iznosu od  520.401,34 kn,  u koji iznos je uračunata kamata i naknade Financijske agencije za provedbe ovrhe na novčanim sredstvima  te da dužnik nema zaposlenih. 

Sukladno odredbama čl. 430. SZ-a  ovaj sud je 14.srpnja 2017. godine na mrežnoj stranici e-Oglasna ploča sudova objavio oglas kojim su osobe ovlaštene za zastupanje dužnika pozvane da u roku od 15 dana od dana objave oglasa podnesu sudu javnobilježnički ovjerovljen popis imovine i obveza dužnika na propisanom obrascu, a vjerovnici dužnika su pozvani da najkasnije u roku od 45 dana od objave oglasa predlože otvaranje stečajnog postupka nad dužnikom.

 Podneskom zaprimljenim kod ovog suda dana 21.srpnja 2017. godine dužnik je
izvijestio sud da je podmirio sve neizvršene obveze te da dana 20.srpnja 2017. godine nema nepodmirenih osnova za plaćanje evidentieranih u očevidniku redoslijeda za plaćanje ,

slijedom čega je predložio da sud donese rješenje o obustavi postupka. Uz podnesak, dužnik je dostavio Potvrdu FINA-e o blokadi računa i novčanih sredstava ovršenika od 20.srpnja 2017. godine iz koje proizlazi da je na dan izdavanja potvrde (20.srpnja 2017. godine) na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn. 	
Zaključkom od 22.kolovoza 2017. godine ovaj sud je pozvao FINU da u roku od 8 dana ovom sudu dostavi podatak da li u očevidniku redoslijeda za plaćanje ovršenik (ovdje dužnika) ima evidentiranih neizvršenih osnova za plaćanje.
Dana 29.kolovoza 2017. godine FINA , RC Split je ovom sudu dostavila potvrdu o blokadi računa i novčanih sredstava ovršenika  iz koje protvrde proizlazi da je  na dan izdavanja potvrde ( 29. kolovoza 2017 godine) na računima i novčanim sredstvima ovršenika (ovdje dužnika) evidentirano 0 dana neprikidne blokade te da nepodmirene obveze na dan izdavanja potvrde iznose 0 kn.

Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene slijedeće pretpostavke: ako nema zaposlenih; ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana te ako nisu ispunjene pretpostavke za pokretanje drugog  postupka radi brisanja iz sudskog registra.

Prema odredbi čl. 128. st. 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti.

Budući da je iz naprijed navede potvrde FINE od 29. kolovoza  2017. godine razvidno da dužnik u Očevidniku redoslijeda osnova za plaćanje više nema evidentiranih neizvršenih osnova za plaćanje u neprekinutom razdoblju od 120 dana, odnosno iz istih je razvidno da dužnik više nema bilo kakvih evidentiranih neizvršenih osnova za plaćanje te da njegovi računi nisu u blokadi, to je samim time očito da je dužnik postao sposoban za plaćanje te da stoga više nisu ispunjeni uvjeti za provedbu skraćenog stečajnog postupka nad dužnikom.

Radi navedenog, sukladno odredbi čl. 128. st. 9. SZ-a ovaj postupak je trebalo obustaviti, a zbog nepostojanja uvjeta iz čl. 428. SZ-a i zahtjev Financijske agencije za provedbu skraćenog stečajnog postupka odbaciti pa je stoga sud i odlučio kao u izreci ovog rješenja. 
              U Splitu, 06.listopada  2017. godine
	
S  U  D  A  C 

Velimir Vuković 


POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske u Zagrebu.

DNA:
- predlagatelju - FINA
- mrežna stranica e-Oglasna ploča sudova
- u spis

